钦定古今图书集成/方舆汇编/职方典/第1288卷 > 《又札》前人
## 钦定古今图书集成/方舆汇编/职方典/第1288卷 > 《又札》前人

臣近再论唐义问处置渠阳边事乖方，致渠阳蛮寇
贼杀将吏。乞置义问，以正邦宪，更选练达边事老将，
付以疆场。今经多日，不蒙施行。访闻执政止以“临敌
易将，兵家所忌”为说，虽知义问处置颠错，至覆军杀
将，犹复隐忍，不即令代。虽遣衡、规往视，然规凡人，未
尝经练戎事，何益于算，徒引岁月，坐视边人，肝脑涂
“地，臣甚惑之。”谨按义问所为，盖全不晓事，留在边上，
一日即一日之害。昔赵任廉颇，以赵括代之而败；秦
任王龁，以白起代之即胜。盖临敌易将，顾代者何人
耳。今执政乃以虚文借口，终欲庇之，远人何辜，日被
涂炭。若非陛下哀矜四方，擢命贤将往代，则臣恐陷
没生民，未有已也。兼臣访闻渠阳诸“彝蟠据山间，道
路险绝。中国之兵入践其地，虽跬步不得便。昔郭逵
知郡州，困于杨光潜；李诰从章惇自沅州入境，过界
取之。逵、诰皆西北战将，然并有败而无成者，地形不
便也。今朝廷巳指挥诸道发兵，数目不少，然将非其
人，臣恐既不得战，又不能守，老兵费财，渐至腹心之
患，深可虑也。今朝廷”欲弃渠阳，然其中屯戍之兵不
数千，义无弃之。群蛮为鱼肉，要使略行讨定，使之畏
惮，首出渠阳兵民，然后可行。臣访闻湖南北士大夫
皆言群蛮难以力争，可以智伏，欲遣将相兼守镇，必
用土人，欲行窥伺攻讨，必用土兵。舍此欲以中国强
兵敌之，终不能成其筭。然此可以智伏，临事制宜，难
以度“也。臣前日尝以众人言，谢麟屡经蛮事，颇有劳
效，乞赐委任。朝廷置而不用者，盖必有贤于麟者。惟
乞速遣，以舒边鄙之患，至于义问，决无可望，幸陛下
无疑也。又闻渠阳诸蛮与宜州群彝相接，宜蛮部族
众多，与渠阳诸彝合谋作过，势亦猖炽，卒难剪灭。乞
指挥广西，预行招抚，虽不得其用，但勿与”协力，亦不
为无益。